**Szülői értekezlet helyett…**

Kedves Szülők!

Napjaink bizonytalanságában egyre inkább körvonalazódik egy 2021. április 19-i iskolanyitás, vagyis ismét járhatunk iskolába. A beiratkozás viszont már ez előtt, április 15-16-án megtörténik. (Ennek módjáról hamarosan tájékoztatni fogom Önöket.) Viszont addig is számtalan kérdés merülhet fel Önökben. Ebben a kis hírcsokorban olyan témakörökről írtunk pár gondolatot, melyeket a szülői értekezletek alkalmával szoktunk megbeszélni. Remélem, sok kérdésre választ kapnak. Ha nem kérem, nyugodtan keressenek!

Elérhetőségeim:

e-mail: sajtos.jozsef@baptistasegely.hu

telefon: +36/20-4784296

Magam és kollégáim nevében is jó egészséget kívánok Mindenkinek!

Seregélyes, 2021. április 9.

 Sajtos József

 igazgató